***Direktorės laiškas naujųjų Ugdytinių Tėveliams***

*Džiaugiamės, kad Jūsų vaikutis lankys mūsų darželį ir labai laukiame Jūsų atvykstant.*

*Šiais metais į darželį priimame labai daug mažųjų, todėl norėčiau kreiptis į Jus ir pakviesti susipažinimo pokalbiui bei pasirašyti ikimokyklinio ugdymo sutartį.*

*Prašytume prieš atvykstant paskambinti į darželį telefonu 852777998 arba parašyti el. laišką adresu* *rastine@lakstingala.vilnius.lm.lt**, kad galėtume susitarti ir suderinti Jūsų atvykimo laiką, priešingu atveju Jums tektų ilgai laukti. Būtų malonu, jei galėtų atvykti abu tėveliai su būsimuoju mūsų Ugdytiniu.*

*Tėvai ar globėjai privalo kreiptis į „Lakštingalos“ darželį iki* ***š.m. gegužės 31 d.****, patvirtinti vaiko atvykimą raštu ir pateikti šiuos privalomus dokumentus:*

*- vaiko gimimo liudijimo kopiją;*

*- gydytojų pažymas (jei tokių esama);*

*- dirbančių tėvų pažymą, patvirtinančią, kad įstaigos (įmonės) teikiamoje metinėje A klasės išmokų deklaracijoje gyvenamoji vieta nurodyta Vilniaus miesto savivaldybė.*

*Tėvai (globėjai), negalintys atvykti į Įstaigą dėl pateisinamų priežasčių (ligos, išvykę), apie tai turi pranešti Įstaigos vadovui raštu (elektroniniu pranešimu, registruotu laišku) iki š.m. gegužės 31 d. ir informuoti apie Įstaigos lankymo pradžią ir dokumentų pateikimo datą.*

*Nepateikus reikiamų dokumentų laiku ar nepranešus apie neatvykimą pateisinančias priežastis, sutartis nebus sudaroma ir vaikas neteks vietos Įstaigoje. Prašymai į Įstaigą nėra atnaujinami ir esant poreikiui būtina registruotis iš naujo.*

***Maloniai laukiame Jūsų atvykstant nuo gegužės 1 dienos ☺***

*Pagarbiai,*

*Direktorė Virginija*